Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: * A devizáról szóló 1995. évi XCV. törvény 89. § (4) bekezdése
Paragraph Index: 1507

2. § A Megállapodás hivatalos magyar nyelvű szövege a következő: „Megállapodás a Magyar Köztársaság Kormánya és Ukrajna Kormánya között a bizalomés biztonságerősítő intézkedésekről és a kétoldalú katonai kapcsolatok fejlesztéséről A Magyar Köztársaság Kormánya és Ukrajna Kormánya (a továbbiakban: Felek), emlékeztetve az Európai Biztonsági és Együttműködési Szervezet keretében vállalt kötelezettségeikre, törekedve arra, hogy az átláthatóság és a bizalom növelése érdekében további, kétoldalú együttműködésen alapuló kötelezettségeket vállalnak, meggyőződve arról, hogy a kétoldalú katonai együttműködés kiterjesztésével, a kétoldalú együttműködésen alapuló kötelezettségek teljesítésével hozzájárulnak a Felek közötti bizalom, a kapcsolatok, valamint a kelet-közép-európai térség és egész Európa biztonságának erősítéséhez, * A törvényt az Országgyűlés az 1999. március 23-i ülésnapján fogadta el. elhatározva, hogy továbbfejlesztik a párbeszéden alapuló, bizalom- és biztonságerősítést és a katonai átláthatóságot célul tűző kétoldalú katonai együttműködést, összhangban az 1994. évi Bécsi Dokumentum 136. paragrafusában foglalt ajánlással, valamint a két állam között már létrejött katonai együttműködési megállapodásokkal, a következőkről állapodnak meg: I. Cikk A katonai információcsere szélesítése és a már meglévő bizalom- és biztonságerősítő intézkedések továbbfejlesztése

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes